ଆମେ ସମସ୍ତେ ସର୍ଟ ଭିଡିଓ ଆପ୍ ଟିକଟକର ବ୍ୟବହାର ମନୋରଞ୍ଜନ ଏବଂ ନିଜର ଟ୍ୟାଲେଣ୍ଟ ଦେଖାଇବା ପାଇଁ କରୁଛନ୍ତି। କିନ୍ତୁ,ଆମେରିକାରେ ରହୁଥିବା ୧୭ବର୍ଷ ବୟସ୍କା ଫିରୋଜା ଅଜିଜ ଏହି ଆପକୁ ଚାଇନା ସରକାରଙ୍କ ନିନ୍ଦାର ଅସ୍ତ୍ର ଭାବେ ବ୍ୟବହାର କରିଛନ୍ତି। ଚାଇନାରେ ମୁସଲମାନଙ୍କ ଉପରେ ଡିଟେନସନ୍ କ୍ୟାମ୍ପରେ ସରକାରଙ୍କ କାର୍ଯ୍ୟାନୁଷ୍ଠାନକୁ ନିନ୍ଦା କରୁଥିବାବେଳେ ଫିରୋଜାଙ୍କ ଭିଡିଓ ଖୁବ୍ ଭାଇରାଲ ହୋଇଛି। ଫିରୋଜା ଚୀନର ଶିଜିୟାଙ୍ଗ ସ୍ଥିତ ଡିଟେନସନ୍ କ୍ୟାମ୍ପରେ ମୁସଲମାନଙ୍କ ବିରୋଧରେ ସରକାରଙ୍କ କାର୍ଯ୍ୟାନୁଷ୍ଠାନ ବିରୋଧରେ ସ୍ବର ଉତ୍ତୋଳନ କରିବାର ଦାବି କରିଛନ୍ତି। ଏହା ପରେ ଟିକଟକ୍ ତାଙ୍କ ଆକାଉଣ୍ଟ ବ୍ଲକ୍ କରିଛି।
ଖାସ୍ କଥା ହେଉଛି ଏହା ଯେ ୧୭ବର୍ଷ ବୟସ୍କା ଫିରୋଜା ଅଜିଜ ନିଜର ଟିକଟକ୍ ଭିଡିଓର ଆରମ୍ଭ ମେକଅପ୍ ଟ୍ୟୁଟୋରିଆଲରୁ କରିଥିଲେ। କିନ୍ତୁ, ହଠାତ୍ ଲୋକଙ୍କୁ ନିଜ ଆଖି ଖୋଲିବାକୁ ଏବଂ ଶିଜିୟାଙ୍ଗ ପରିସ୍ଥିତି ବିଷୟରେ ଜାଣିବାକୁ ଏବଂ ଏହା ବିରୁଦ୍ଧରେ ସ୍ବର ଉତ୍ତୋଳନ କରିବାକୁ ଅପିଲ କରିଥିଲେ। ଏହା ପରେ ଏହି ଟିକଟକ୍ ଭିଡିଓ ଭାଇରାଲ ହେବାକୁ ଲାଗିଥିଲା। କିନ୍ତୁ ଏହାର କିଛି ଘଣ୍ଟା ମଧ୍ୟରେ ତାଙ୍କ ଟିକଟକ୍ ଆକାଉଣ୍ଟକୁ ସସପେଣ୍ଡ କରି ଦିଆଯାଇଥିଲା। ଚାଇନାର କମ୍ପାନୀ ବାଇଟଡାନ୍ସ ଟିକଟକ୍ ଆପର ପ୍ୟାରେଣ୍ଟ କମ୍ପାନୀ।
ଫିରୋଜା ଏତିକି କହି ଅଟକୁ ନାହାନ୍ତି। ସେ ଆଗକୁ କହୁଛନ୍ତି ଯେ ' ମୁସଲମାନଙ୍କୁ ଧର୍ମ ପରିବର୍ତ୍ତନ କରିବାକୁ ବାଧ୍ୟ କରାଯାଉଛି। ଏହା ଏକ ପ୍ରକାର ଜନସଂହାର, କିନ୍ତୁ କେହି ଏହା ଉପରେ ଗୁରୁତ୍ବ ଦେଉନାହାନ୍ତି। ଦୟା କରି ଏ ବିଷୟରେ ଜାଣନ୍ତୁ,ଶିଜିୟାଙ୍ଗ ବିଷୟରେ ସଚେତନ କରାନ୍ତୁ।' ଭିଡିଓରେ ଏସବୁ କହିବା ପରେ ଫିରୋଜା ପୁଣି ଥରେ ଆଖିର ସୌନ୍ଦର୍ଯ୍ୟ ବିଷୟରେ କହୁଛନ୍ତି।
ଫିରୋଜାଙ୍କ କହିବା ଅନୁସାରେ ' ସେ ଭିଡିଓ ଆରମ୍ଭରେ ମେକଅପ୍ ରୁଟିନ୍ କଥା ଏଥିପାଇଁ କହିଥିଲେ କାରଣ ସେ ଦର୍ଶକଙ୍କ ଧ୍ୟାନ ଆକର୍ଷଣ କରି ପାରିବେ।
ଏକାଠି ହେବେ ଶିଳ୍ପପତି ଓ ରାଜ୍ୟ ସରକାର, ଶିଳ୍ପସମୃଦ୍ଧ ଓଡ଼ିଶାର ତିଆରି ହେବ ନକ୍ସା, ପୁଞ୍ଜି ନିବେଶ କରିବେ ୧୩୦ ସଂସ୍ଥା !
ବଂଶବାଦ ରାଜନୀତିକୁ ନେଇ ବିଜେପିକୁ ଟାର୍ଗେଟ୍ କଲେ ଅଖିଳେଶ, ଟ୍ୱିଟ୍ କଲେ ପୋଷ୍ଟର, ଜାଣନ୍ତୁ କହିଲେ କ'ଣ?
